b'\n_START_ARTICLE_\nVuoden 2012 Atlantin hurrikaanikausi\n_START_PARAGRAPH_\nVuoden 2012 Atlantin hurrikaanikausi k\xc3\xa4sitt\xc3\xa4\xc3\xa4 hurrikaanit ja niit\xc3\xa4 heikommat trooppiset myrskyt, joita nimettiin Atlantilla 1. kes\xc3\xa4kuuta \xe2\x80\x93 29. marraskuuta 2012._NEWLINE_Matalapaine on trooppinen, jos siin\xc3\xa4 ei ole keskileveysasteiden matalapaineille tyypillisist\xc3\xa4 rintamarakennetta, ja se silti el\xc3\xa4\xc3\xa4 yli 24 tuntia, ja jos se muodostuu tropiikissa tai subtropiikissa. Sit\xc3\xa4 sanotaan trooppiseksi myrskyksi, jos tuulen nopeuden suurin minuutin keskiarvo kymmenen metrin korkeudella on yli 32 m/s, ja hurrikaaniksi, jos tuuli ylitt\xc3\xa4\xc3\xa4 33 m/s._NEWLINE_Trooppisten myrskyjen ja hurrikaanien nimet  tiedettiin jo ennalta, sill\xc3\xa4 ne  poimittiin j\xc3\xa4rjestyksess\xc3\xa4 listalta: Alberto, Beryl, Chris, Debby, Ernesto, Florence, Gordon, Helene, Isaac, Joyce, Kirk, Leslie, Michael, Nadine, Oscar, Patty, Rafael, Sandy ja  Tony. Ne ovat vuorotellen miesten ja naisten nimi\xc3\xa4. Aakkoslistasta on kuitenkin poistettu kirjaimet Q, U, X, Y ja Z, koska niill\xc3\xa4 alkavia nimi\xc3\xa4 ei ole englannin kieless\xc3\xa4 tarpeeksi. Kuusi listaa kiert\xc3\xa4\xc3\xa4 niin, ett\xc3\xa4 samat nimet tulevat k\xc3\xa4ytt\xc3\xb6\xc3\xb6n kuuden vuoden v\xc3\xa4lein, joten nyt k\xc3\xa4ytet\xc3\xa4\xc3\xa4n samoja nimi\xc3\xa4 kuin 2006. Paljon tuhoa aiheuttaneiden tai jotenkin muuten huomattavien myrskyjen (kuten Hurrikaani Katrina, Hurrikaani Wilma) nimet on "j\xc3\xa4\xc3\xa4dytetty", kuten kuuluisien joukkuepelaajien pelinumerot. Jos vuodessa havaitaan enemm\xc3\xa4n kuin 21 hirmumyrsky\xc3\xa4, niiden nimin\xc3\xa4 aletaan k\xc3\xa4ytt\xc3\xa4\xc3\xa4 kreikkalaisia kirjaimia (alpha, beta, gamma...)._NEWLINE_Kausi oli vilkas, kaikkiaan havaittiin kaikkia 19 trooppista myrsky\xc3\xa4, joista kymmenen oli hurrikaaneja. Keskim\xc3\xa4\xc3\xa4r\xc3\xa4isell\xc3\xa4 kaudella on 12 trooppista myrsky\xc3\xa4 joista 6 hurrikaaneja.  Kauden viimeinen oli trooppinen myrsky Tony.  Ainoa voimakas hurrikaani oli Hurrikaani Michael, joka kasvoi Saffirin-Simpsonin asteikolla kolmosluokkaan. Se pysyi Atlantilla avomeren p\xc3\xa4\xc3\xa4ll\xc3\xa4. Paljon tuhoa aiheuttanut Sandy oli vain kakkosluokkaa._NEWLINE_Trooppinen myrsky Debby aiheutti kes\xc3\xa4kuun lopulla ongelmia Floridassa ja Meksikonlahdella. Lokakuussa hurrikaani Sandy tappoi ihmisi\xc3\xa4 Karibialla.'